Amagrad wis mraw d semmus - Yenna-d uselway anemhal amatu n Sonatrach Amine Mazouzi, ass n ttlata deg Bsekra, d akken ufan-d imukan imaynuten n upiṭrul, yerna kra seg-sen d Sonatrach s timmad-nnes ay ten-id-yufan, ma d wiyaḍ d icriken-nnes ibeṛṛaniyen. «Taswiɛt-a, werɛad ur nqeyyem ara imukan-a», ɣef wakken ay d-yenna Mass Mazouzi deg yijifer n terzi n uxeddam deg Bsekra, yerna yenna-d d akken « akk afares » n upiṭrul d lgaz la yettwaqeyyam ussan-a.